Quiz: Seksuell trakassering - når kan kollegaen din miste jobben?
Spørsmål: Hans er elektriker og har jobbet flere år i samme firma. Han er i 40-årene. Turid er rett under 20 og lærling. En dag får hun en melding fra Hans med bilde av hans penis. Hun reagerer med avsky på dette. Hun får også meldinger om at Hans gjerne vil «varme henne». Det viser seg at Hans også har sendt slike bilder og meldinger til andre kvinnelige ansatte. Hans erkjenner at disse bildene og meldingene er sendt, og at det var gjort for å få kontakt med Turid, og at hun kanskje hadde lyst til å ligge med ham. Saken ender med at Hans blir sagt opp. Hans mener en advarsel hadde vært nok, og at han kunne vært flyttet til en annen avdeling. Han går til retten for å få oppsigelsen opphevet. Firmaet mener oppsigelsen er saklig begrunnet. De sier handlingene medfører brudd på arbeidsavtalen og interne retningslinjer. Det blir også vist til arbeidsmiljøloven § 4-3 og likestillingsloven § 8. De bemerker at handlingen også rammes av straffeloven § 298. Hva mener retten ville være riktig reaksjon?
Alternativer:
Ingen reaksjon
Advarsel
Oppsigelse
Riktig svar: C